במחקר נוסף שילבתי שיקולים מתחום האנתרופולוגיה ומחקר הדתות כדי לשפוך אור חדש על שאלת קיומם של איסורי מזון ביהדות.

במחקר המשך העמקתי בהתפתחותן של הקונספציות והמתודולוגיות הפרשניות.

מחקר רחב יריעה זה מציע תמונה פנורמית ומחדד את ההכרח לבחון את תולדותיה של כל דיסציפלינה מחקרית בהתחשב בזמנם ובמקומם של החוקרים, ובתנאים התרבותיים, האינטלקטואליים, החברתיים והפוליטיים המשפיעים מבלי דעת על המחקר ועל תוצאותיו.

כרך ראשון של... בעריכתי ראה אור ב-2021. הכרך השני עתיד לראות אור בשנה הבאה.

לפרויקט המחקר הממומן מהקרן הלאומית למדע הקדשתי חלק ניכר מעבודתי המחקרית בשנים האחרונות. המחקרים והפרסומים שהשלמתי כחלק מפרויקט זה ושעוד בכוונתי להשלים בהמשך (ראו להלן), ניתנים לחלוקה המשולשת הבאה:

1. ספר ... העמדתו של 'מבוא למקרא יהודי-רבני' חייב אותי להקדים ולעסוק בשאלת ייחוס התורה וכלל ספרי המקרא לאלוהים ולנביאיו. ייחוס זה עיצב את אופק הציפיות של החכמים לדורותיהם מהתורה, כפה עליהם התמודדויות כבדות משקל, והוא מהווה גורם מכריע בהתעצבותן של דרכי הפרשנות המשתנות. תולדות העיסוק במקרא, מסוף ימי הבית השני ועד ימינו אנו, מוצגים בספרי כרצף בלתי פוסק של התמודדויות שאופק ציפיות ייחודי ולמעשה בלתי אפשרי כפה על הקוראים והפרשנים. אלו הם ניסיונות רבי הוד לקרב את התורה אל זמנם ומקומם של האוחזים בה ולהתאים את כוונתה לכוונתם.

2. מחקרים המוקדשים לשאלות נקודתיות ולנושאי יסוד שיהוו תשתית לפרקים במונוגרפיה המסכמת את הפרויקט. מחקרים אלו מתייחדים בפרספקטיבה רחבה, מימי המקרא ועד ימינו אנו, ובעושר המקורות (מאות מקורות!) העומד ברקעם. עד כה השלמתי 5 מאמרים, כולם רחבי היקף, ומאמרים נוספים נמצאים בהכנה.

3. מונוגרפיה מסכמת: ספר זה יהווה סיכום של הפרויקט כולו. להשלמתו, בכוונתי להגיש בקשה למימון המשך מהקרן הלאומית למדע.